- Hindi News
- National
- तीखे तेवर, नो फेवर : भाजपा के असंतुष्ट विधायकों ने सदन में दिखाया असहयोग
तीखे तेवर, नो फेवर : भाजपा के असंतुष्ट विधायकों ने सदन में दिखाया असहयोग
विधानसभा में एसवाईएल पर बवाल, स्पीकर बोले- कान पक गए
शायराना अंदाजा में सीएम का विपक्ष का जवाब
इन आरोपों पर दी सीएम ने सफाई
तुम नाहक शीशे के टुकड़े दामन में छुपाए बैठे हो, जनता के मसीहा तो हम हैं, तुम बेकार में आस लगाए बैठे हो
सदन के बाहर बोलीं प्रेमलता- अमितशाह और अनिल जैन ने 11 मार्च तक शांत रहने को बोला है, फिर दिल्ली में होगी बात
बजट सत्र के5वें दिन सदन में फिर एसवाईएल के मुद्दे पर हंगामा हुआ। हालात ये बने कि बार-बार के व्यवधान के कारण मुख्यमंत्री मनोहर लाल का जवाब पूरा करवाने के लिए सदन का समय 3 बार आधा-आधा घंटे के लिए बढ़ाना पड़ा।
स्पीकर कंवरपाल गुर्जर को भी आसन से कहना पड़ा कि इस मुद्दे पर पिछले 4-5 दिन में इतनी चर्चा हो चुकी है कि सुनते-सुनते कान पक गए हैं। नहर में पानी की एक बूंद नहीं आई, लेकिन राजनीतिक दल श्रेय लेने की होड़ में लगे हैं। असली श्रेय उसे ही मिलेगा जो वास्तव में पानी लेकर आएगा और यह काम भाजपा शासन में ही होगा। कृषि मंत्री ओमप्रकाश धनखड़ बोले-मुद्दे पर इतनी चर्चा हो चुकी है कि मीडिया के लोग भी पूरा माजरा समझ चुके हैं। उनकी परीक्षा कराई जाए तो 100 में से 100 नंबर आएंगे।’
सदन में हंगामे के हालात उस समय बने जब उचाना विधायक प्रेमलता राज्यपाल के अभिभाषण को लेकर धन्यवाद प्रस्ताव में एसवाईएल का जिक्र किया। इनेलो और कांग्रेस के सदस्यों ने टोका-टाकी शुरू कर दी। कांग्रेस के रघुवीर कादियान ने पाइंट ऑफ ऑर्डर के तहत अपनी बात कहनी चाही, लेकिन स्पीकर ने इजाजत नहीं दी। कादियान और स्पीकर कंवरपाल में नोकझोंक भी हुई। सत्तापक्ष के लोगों ने उनका विरोध भी किया। इस पर कांग्रेस के तमाम सदस्य वैल में गए। आखिर, कादियान ने इस मुद्दे पर सदन में अपना वक्तव्य रखा। सीएम मनोहर लाल बोले-अब जब सुप्रीम कोर्ट साफ कह चुकी है कि नहर खुद कर ही रहेगी, तब श्रेय लेने की होड़ लगी है। इस मुकाम पर राजनीति नहीं होनी चाहिए, 28 मार्च को सुप्रीम कोर्ट में फिर सुनवाई है।
राज्यपाल के अभिभाषण पर रखे गए धन्यवाद प्रस्ताव पर हुई बहस पर जवाब देते सीएम।
नेक तो नहीं कहूंगी, लेकिन सरल इंसान हैं मनोहरलाल: प्रेमलता
सदनके बाहर केंद्रीय मंत्री चौधरी बीरेंद्र सिंह की प|ी एवं उचाना विधायक प्रेमलता ने कहा कि उनके पास राष्ट्रीय अध्यक्ष अमित शाह और प्रदेश प्रभारी डॉ. अनिल जैन का फोन आया था। उन्होंने हमें होली यानी 11 मार्च तक चुप रहने को बोला है। उसके बाद वे हमें बुलाकर बात करेंगे तब सभी मुद्दों पर खुलकर चर्चा होगी। उन्होंने कहा कि हम लोग कल सीएम से मिले थे। अपनी बात रखी थी। तकलीफ यह है कि सरकार में अफसरशाही हावी है। मुख्यमंत्री सरल इंसान हैं, उन्हें नेक तो मैं नहीं कहूंगी।
हमेंसीएम पर भरोसा, नहीं तो फिर देखेंगे: कापड़ीवास
रेवाड़ीविधायक रणधीर कापड़ीवास ने कहा कि हमारी कल सीएम से बात हुई है। सभी ने अपनी-अपनी बात रखी है। उन्होंने हमें मान-सम्मान करने का भरोसा दिलाया है। हमें पूरा भरोसा है कि जो कहा गया है, उस पर पूरी तरह अमल होगा। अगर, अमल नहीं हुआ तो फिर देखेंगे। पार्टी हाईकमान जो कहेगा, उसे हम लोग मानेंगे।
{ दक्षिण हरियाणा बिजली वितरण निगम में बिजली मीटरों की खरीद में कोई गड़बड़ी नहीं हुई है। टेंडरिंग के माध्यम से पारदर्शी प्रक्रिया के तहत मीटरों की खरीद हुई है।
{ दो साल में 3500 घोषणाएं की हैं। पहले साल की घोषणाओं में से 38 % पूरी हो चुकी हैं।
{ बेटी बचाओ, बेटी पढ़ाओ योजना के तहत लैपटॉप, बैग और मग खरीदने में कोई अनियमितता नहीं है, फंड्स ट्रांसफर हुए हैं।
{ फसल बीमा योजना में केवल उन्हीं किसानों का प्रीमियम काटा गया है जिन्होंने फसली कर्जे ले रखे थे। बाकी के लिए यह स्कीम पूरी तरह स्वैच्छिक थी।
{ सुशासन सहयोगी तो सरकारी कार्यक्रम का हिस्सा है और ही उनका सरकार की कार्य प्रणाली में उनका कोई हस्तक्षेप है। उनकी नियुक्ति एक साल के लिए की गई है। समीक्षा की जाएगी कि उनकी सेवाएं जारी रखी जाए अथवा नहीं। सीएम ने यह नहीं बताया कि मानदेय किस मद से दिया जा रहा है।
{ गुड़गांव में मेट्रो के किसी रूट में कोई बदलाव नहीं किया गया है। मेट्रो रूट संख्या 1,4,5 और 6 गुड़गांव मानेसर अर्बन कॉम्पलेक्स की विकास योजना-2031 में आता है। गुड़गांव में एमआरटीएस का रूट बदला गया है। इस रूट पर एचएसआईआईडीसी की एक हजार एकड़ भूमि पर ग्लोबल सिटी विकसित की जानी है।
भास्कर न्यूज | राजधानी हरियाणा
असंतुष्टविधायकों को शांत कराने के सीएम मनोहर लाल के सारे दांव फेल होते दिख रहे हैं। असंतुष्ट विधायकों ने ‘तीखे तेवर, नो फेवर’ पॉलिसी अपनाते हुए विधानसभा के अंदर जहां असहयोग दिखाया, वहीं सदन के बाहर पुराने तेवर बरकरार रखे। इनके रूख का अंदाजा इसी से लगाया जा सकता है कि विपक्ष के सवालों पर असंतुष्ट खेमे के विधायक कूद पड़े।
शिक्षा विभाग से संबंधित सवाल होते हुए भी सीएम मनोहर लाल की घोषणाओं को निशाना बनाते हुए सरकार से जवाब तलबी की। जबकि गुरुवार शाम को सीएम मनोहर लाल के साथ करीब सवा घंटे ‘चाय पर चर्चा’ के बाद संतुष्ट खेमे की ओर से सबकुछ ठीक होने का दावा किया गया था। इन विधायकों ने साफ तौर पर कहा है कि वे केवल पार्टी हाईकमान के भरोसे पर 11 मार्च यानी होली तक चुप हैं। उसके बाद राष्ट्रीय अध्यक्ष और प्रदेश प्रभारी के साथ सभी मुद्दों पर खुलकर बातचीत होगी। तब उनकी समस्या का जरूर कोई कोई समाधान निकलेगा। शुक्रवार को सदन की बैठक शुरू होने के पहले गुड़गांव से विधायक उमेश अग्रवाल के आवास पर करीब आधा दर्जन एमएलए फिर एकत्रित हुए। इस दौरान गुरुवार को सीएम मनोहर लाल के साथ ही मीटिंग और उनकी ओर से अपनाई जा रही रणनीति की समीक्षा की गई। इसके बाद कुछ विधायक फिर रणधीर कापड़ीवास के आवास पर भी मिले।
असंतुष्ट विधायकों का सदन मेंं भी सीएम मनोहर लाल के साथ असहयोग दिखा। हुआ, यह कि राज्यपाल के अभिभाषण पर जब सीएम मनोहर लाल जवाब दे रहे थे तो विपक्ष की ओर से टोकाटाकी और शोरशराबे के दौरान कुछ मंत्रियों ने ही उनका सहयोग किया, लेकिन असंतुष्ट विधायकों ने चुप्पी साध ली। वहीं प्रश्नकाल में सवाल तो इनेलो विधायक जाकिर हुसैन ने पूछा, लेकिन सप्लीमेंटरी क्वेश्चन के बहाने असंतुष्ट विधायक बीच में कूद गए। रोचक बात यह रही कि शिक्षा विभाग से संबंधित होने के कारण सवाल का जवाब तो रामबिलास शर्मा को देना था। लेकिन अपने विधानसभा क्षेत्रों में सीएम द्वारा की गई घोषणाओं को लेकर सरकार जवाब तलबी की। दरअसल, जाकिर हुसैन ने नूंह में यूनिवर्सिटी का मुद्दा उठाया था। शिक्षामंत्री के जवाब के तुरंत बाद रणधीर कापड़ीवास ने कहा कि सीएम ने करीब दो साल पहले रेवाड़ी में कॉलेज खोलने का ऐलान किया था लेकिन आज तक कॉलेज नहीं खुला। सरकार जवाब दे कि कॉलेज कब तक खुलेगा। नारनौल विधायक ओमप्रकाश यादव ने अपने हलके के सिम्हा गांव में सीएम द्वारा कॉलेज खोलने की घोषणा और बल्ल्भगढ़ विधायक मूलचंद शर्मा ने कहा कि वर्ष 2015 में सीएम ने कॉलेज खोलने की घोषणा की थी, लेकिन आज तक कॉलेज नहीं खुला। ढाणियों में दिए गए बिजली कनेक्शनों पर मीटर लगाए जाने की मांग को लेकर बाढड़ा विधायक सुखविंद्र सिंह मांढी भी सरकार को घेरते हुए दिखे। राज्यपाल के अभिभाषण में विधायक प्रेमलता ने कहा कि सरकार में अफसरशाही हावी है। हम जो भी योजना या विकास का काम देते हैं, वे उसे एक बार तो वापस लौटाते ही हैं। फिर
tgl_Latn sot_Latn hin_Deva hin_Deva bho_Deva hne_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva hin_Deva